CELEX: 62009TN0124
Language: sk
Date: 2009-03-30 00:00:00
Title: Vec T-124/09: Žaloba podaná 30. marca 2009 — Valigeria Roncato/ÚHVT — Roncato (CARLO RONCATO)

6.6.2009   
            
            
               SK
            
            
               Úradný vestník Európskej únie
            
            
               C 129/17
            
         Žaloba podaná 30. marca 2009 — Valigeria Roncato/ÚHVT — Roncato (CARLO RONCATO)
   (vec T-124/09)
   2009/C 129/29
   Jazyk žaloby: taliančina
   
      Účastníci konania
   
   
      Žalobkyňa: Valigeria Roncato SpA (Campodarsego, Taliansko) (v zastúpení: P. Perani, advokát, P. Pozzi, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Roncato Srl (Campodarsego, Taliansko)
   
      Návrhy žalobkyne
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ÚHVT) z 23. januára 2009, oznámené 30. januára 2009 vo veciach R 237/2008-1 a R 263/2008-1,
            
         
               —
            
            
               uložiť žalovanej, ako aj ďalšiemu účastníkovi konania, povinnosť nahradiť trovy tohto konania, ako aj trovy konania pred odvolacím senátom.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: RONCATO Srl.
   
      Prihlasovaná ochranná známka Spoločenstva: slovná ochranná známka „CARLO RONCATO“ (prihláška č. 4 631 719) pre tovary v triedach 3, 9 a 14.
   
      Majiteľ ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: talianska obrazová ochranná známka „RV RONCATO“ (č. 662 773), talianska slovná ochranná známka „RONCATO“ (č. 510 528) a nezapísané talianske obrazové ochranné známky „RV RONCATO“.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: zamietnutie odvolania a vyhovenie prihláške v celom rozsahu.
   
      Dôvody žaloby: nesprávne uplatnenie článku 8 ods. 4 a 5 nariadenia (ES) č. 40/94 o ochranné známke Spoločenstva.